સુંદર દેખાવા આપણી ત્વચા તાજગીભરી સરસ દેખાવી જોઇએ. ત્વચાનું ટેક્સચર એકસરખું ન હોય તો દુનિયાભરના મેકઅપ મળીને પણ તેને છુપાવી નહી શકે. ત્વચાના ચળકાટ માટે સ્પેશિયલાઇઝ્ડ બ્યુટી ટ્રીટમેન્ટ કરાવી શકો. આમ તો ડર્મેટોલોજીસ્ટ સારી રીતે મેકઅપ થઇ શકે તે માટે ટ્રીટમેન્ટની ભલામણ કરે છે. તેઓ ફેશિયલની ભલામણ કરે છે કારણ કે તેનાથી ધાર્યુ પરિણામ મળે છે. દરેકની ત્વચાને માફક આવે એવી ઘણી બધી અલગ જાતની ટ્રીટમેન્ટ હોય છે. આ ટ્રીટમેન્ટ તો બીજા નંબરની વાત છે. પરંતુ આપણે અંદરથી કેવું અનુભવીએ છીએ એનુ પ્રતિબિંબ આપણા ચહેરા પર પડતું હોય છે. આપણે જો અંદરથી ખુશ હોઇએ તો એ ચહેરા પર આપોઆપ દેખાય આવે છે. એટલે હા સારા દેખાવું જરૂરી છે પણ એ તંદુરસ્ત રીતે થાય તો વધુ સારું છે. અને એના માટેનો સિમ્પલ ફંડા છે સારું ખાવું, ભરપૂર માત્રામાં પાણી પીવું, નિયમિત એક્સરસાઇઝ કરવી અને ખુશ રહેવું.